hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
Mobilitás és migráció a közszolgálatban - Jobb szolgáltatás a köz számára? • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Mobilitás és migráció a közszolgálatban – Jobb szolgáltatás a köz számára?
Beszámoló az EUROFEDOP szemináriumáról
BESZÁMOLÓ az EUROFEDOP szemináriumáról
A közel 100 fős szemináriumra Edinburghban, a John Mcintyre Konferencia Központban került sor. A húsz előadó az EU különböző intézményeit, tagországait, a közszféra szélesen értelmezett ágazatait és szakszervezeteit jelenítette meg. A szeminárium célja az Európai Unión belüli és a külső mobilitás, valamint migráció áttekintése volt a közszféra különböző szektorai szemszögéből.
A Európai Unió működéséről szóló szerződés 45.1. cikkelye kimondja, hogy „Az Unión belül biztosítani kell a munkavállalók szabad mozgását”. Ezen szabadságjog alkalmazása a küldő és a fogadó országok szemszögéből is jelentős kihívást jelent a tagországok és az EU intézmények számára egyaránt.
A szemináriumot Fritz Neugebauer, az EUROFEDOP elnöke nyitotta meg. A skót kormány nevében Kenny MacAskill igazságügyi miniszter köszöntötte a résztvevőket.
A szeminárium az alábbi témaköröket tárgyalta:
Az EU más tagállamaiból érkezők hozzáférése a közszolgálati állásokhoz
A migráció hatása a helyi és a regionális önkormányzatokra
Az EU biztonsági intézményei és ügynökségei
Jóléti turizmus és az unión belüli mobilitás
Az egészségügyi szakemberek mobilitása és migrációja.
Az egyes témakörök után – az EUROFEDOP szemináriumok történetében először – munkacsoportokban vitattuk meg az elhangzottakat és mondtuk el a témához kapcsolódó saját tapasztalatinkat. A munkacsoportok számára a szervezők előzetes kérdéseket határoztak meg:
Szükség van-e az adott országban külföldi munkavállalókra?
A mobilitás támogatására szükség van-e?
Hogyan kezelik a migránsokat az egyes országokban?
A shengeni zóna hogyan működik a gyakorlatban, a kiépített informatikai rendszerek megfelelőek-e?
Az uniós szintű biztonság fenntartása EU, vagy nemzeti szintű felelősség?
A „jóléti turizmus” mennyire jellemző az adott országban?
Van-e hiány egészségügyi dolgozókból?
Szükség van-e az egészségügyi rendszer felülvizsgálatára?
A munkacsoportok nyelv szerint kerültek kialakításra: angol, német, francia és spanyol. Az egyes munkacsoportok a plenáris ülésen beszámoltak saját munkájukról.
A szemináriumon is nyilvánvalóvá vált, hogy az EU egyes tagállamai és szektorai között óriási különbségek vannak. Például a minimálbér Luxemburgban tízszer magasabb, mint Bulgáriában. A mostanihoz hasonló megbeszélésekre nagy szükség van egymás megértése és a különbségek csökkentése érdekében.
A magyar helyzet bemutatására egy rövid prezentációt készítettem, de ennek helyszíni előadására nem nyílt lehetőség a munkacsoportos munkamódszer miatt. Ezért megállapodtam az EUROFEDOP főtitkárával, hogy a prezentációt megküldjük a titkárságra, ahol csatolni fogják a szeminárium dokumentumaihoz.
A szemináriumhoz kapcsolódóan több megbeszélést folytattam a résztvevőkkel. Bert van Calenberg EUROFEDOP főtitkárt tájékoztattam a Magyar Szakszervezeti Szövetség létrehozásának jelenlegi állásáról. A szlovén résztvevőkkel konzultáltunk a két ország közszolgálati dolgozóinak a helyzetéről, valamint a jövőre Szlovéniában megrendezendő szemináriumról. A Szlovákiában élő Bauer Edittel áttekintettük a két ország együttműködésének néhány kérdését és az EU szerepét.
A szeminárium szervezési feladatait és az ellátási költségeket az EUROFEDOP biztosította EU támogatás igénybevételével.
A szemináriumon bemutatott prezentációk és a helyszínen készült fényképek az EUROFEDOP honlapján tekinthetőek meg: www.eurofedop.org az Agenda/Seminars címszó alatt.
Budapest, 2014. október 9.
A szeminárium alapdokumentumának összefoglalója (magyar)
A szemináriumon elhangzott felszólalások összefoglalója (magyar)
AGG – Edinburgh prezentáció (angol)
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.